महासमिति बैठकबाट १५औँ महाधिवेशनको मिति तोकिनुपर्छ : कोइराला
नेपाली कांग्रेसका नेता शेखर कोइरालाले आगामी महासमितिको बैठकबाट १५ औँ महाधिवेशनको मिति तोकिनुपर्ने बताएका छन् ।  कांग्रेस यसरी अगाडि बढ्न नसक्ने भन्दै नेता कोइरालाले बलियो कांग्रेस बनाउन र पार्टीलाई परानै अवस्थामा पुर्‍याउन समयमै १५ औँ महाधिवेशन गरिनुपर्ने बताए । अब कुनै पनि निर्वाचनमा कांग्रेसले कसैसँग पनि गठबन्धन नगर्ने उनको दाबी छ।
काठमाडौँ — नेपाली कांग्रेसका नेता शेखर कोइरालाले आगामी महासमितिको बैठकबाट १५ औँ महाधिवेशनको मिति तोकिनुपर्ने बताएका छन् ।  कांग्रेस यसरी अगाडि बढ्न नसक्ने भन्दै नेता कोइरालाले बलियो कांग्रेस बनाउन र पार्टीलाई परानै अवस्थामा पुर्‍याउन समयमै १५ औँ महाधिवेशन गरिनुपर्ने बताए । अब कुनै पनि निर्वाचनमा कांग्रेसले कसैसँग पनि गठबन्धन नगर्ने उनको दाबी छ।सोमबार राष्ट्रिय मेलमिलाप दिवसको अवसरमा प्रजातन्त्र सेनानी संघले काठमाडौंमा गरेको वाग्मती प्रदेशस्तरीय भेलालाई सम्बोधन गर्दै नेता कोइरालाले प्रधानमन्त्रीको रिपोर्ट कार्ड जनताले हेर्न चाहेको बताए ।'अहिले प्रधानमन्त्रीले मन्त्रीहरूको रिपोर्ट कार्ड मागिरहनु भएको छ । तर म प्रधानमन्त्रीकै रिपोर्ट कार्ड मागिरहेको छु,' कोइरालाले भने । 'प्रधानमन्त्रीले यो कार्यकालमा के-के गर्नुभयो ? भुटानी शरणार्थी काण्ड कहाँ पुग्यो ? ललिता निवासको मुद्दा कहाँ पुग्यो ? सुनकाण्ड कहाँ पुग्यो ?' कोइरालाले प्रश्न गरे ।सरकारले जनभावनाअनुरूप काम गर्न नसकेको भन्दै कोइरालाले सुशासन कायम गरेर समृद्धिको बाटोमा लैजान, भ्रष्टाचार निर्मूल गर्न, रोजगारीको अवसर सिर्जना गर्न र जनतामा आशा जगाउन कांग्रेसको नेतृत्वमा सरकार बन्नुपर्ने बताए ।